Chumbero

El chumbero (del arabo Ṣubbar) es una planta de klima desertiko de orijin amerikano, es una arvoliko ke muchigua enlas chumberas (zonas ande ay munchos chumberos) i endemas enlas kebradas de los akantilados, el su fruto es el chumbo. El su djenero sientifiko es Opuntia ficus-indica. Es una planta espinoza de tronko enraizado, los sus brazos o penkas son tambien alimento para personas (sobre todo en Amerika) i para forraja de animales komo puerkos i kavras.

 Etimolojia 
El biervo de chumbero, proviene de la lingua araba; Ṣubbar o Ṣubbara.[AL propósito, de la raíz de la palabra chumbera y chumbo.] En los paizes amerikanos tiene distintos nombres, por eshemplo; se diz nopal en Meksiko (ande tambien es un simbolo nasionalo) i la palavra proviene de la lingua nahuatl, en Ekvador es nombrado komo penco, enel Peru yamase tunal, en el resto de Sudamerika se diz tuna. En Espanya fue introduzido desde Amerika, ansina ayi se le konose komo chumbera i en Izlas Kanarias se le konose komo tunero.

 Biolojia 
El chumbero es una planta o arvoliko de la famiya de los kaktos i del djenero opuntia ficus-indica.

 Distribusion 
La planta espinoza es de orijen amerikano, asegun muchigua desde las praderas de Kanada asta la Patagonia, endemas muchigua en las izlas de la mar Karibe i del Oseano Pasifiko. El chumbero hue yevado a Espanya, lugar ande komenzo la su distribution i adaptasion al klima del Mediterraneo, del norte de Afrika y delas izlas del Oseano Atlantiko komo las Kanarias, Madeira i Azores. Endemas ay espesias de chumbero en las izlas de Hawaii, territorio ke korresponde a la Oseania.

 Produksion 
Meksiko es el paiz kon mayor kultivo de chumberos para uzo de alimento i merkaduria, el Vaye de Meksiko es onde ay grandes produksiones de chumberos en Milpa Alta, Xochimilco, Tlahuac, Teotihuacan, Otumba, Axapusco, Texcoco i Acolman, endemas en Puebla, Morelos, Guerrero, Oaxaca, Querétaro, Hidalgo, Tlaxkala, Zakatekas, San Luis Potosí, Guanajuato, Aguaskalientes, Michoakan i Yukatan; el segondo paiz es el Peru, endemas kon una ancha produksion en los departamentos de Apurimac, Moquegua, Ica i Ankash, el tersero es Italia y el katreno es Espanya, siendo la izla de Sicilia la ke akapara la mayora produksion de chumberos i chumbos en el Kontinente Evropeo junto kon Andaluziya, en Espanya. El mayor produktor de chumberos en Afrika es Maroko, onde endagora tambien es parte de la kuzina marokana. 

Otrunos paizes onde se produse chumbero en kultivo zon Malta, Arjelia, Portugal, Fransia, Israel, Gresia, Kipre, Ayifto, Libia, Tunesia, Mauritania, Kabo Vedre, Ekvador, Brasil, Estados Unidos, Chile i Kuba.

 Uzos 
El chumbero konta kon varios uzos, el principal es para la alimentasion, endemas se uza para kurar dolensias i azer remedios o hazinas.

 Alimento 
La konosensia dela planta hue endenantes de la konkista del Kontinente Amerikano, las antikas sivilizasiones amerikanas dieron al chumbero un sentido sagrado; los espanyoles konosieron el chumbero kuando estos divisaron ke era komida para los puevlos indijenos i ke azian alimentos kon las penkas i frutos. Endagora el chumbero es kultivado para el konsumo umano i para la alimentasion de alkunos animales o azer una mejora de kalidad de karne.

 Hazina 
Kon la penka del chumbero se aze dolse de jalea, remedios para dolensias, alimento para abashar de peso i prevenir hazinuras komo diabetes, gordura o prevenir dolensias del korason.

 Pintura 
El puevlo azteko uzo el chumbero, para la krianza de kochiniya, insekto ke sirve para pintar de kolorado o karmin las telas, proseso ke los espanyoles uzaron endemas en Espanya y ke yego azta Maroko, paiz onde se sige uzando el pintado kon kochiniya de chumbero.

 Kuktura 

Asegun la mitolojia de los aztekos, la grande Meksiko-Tenochtitlan fue fondada kon el sembol de un chumbero ensima de una chika izla del Lago de Texcoco. La planta es un sembol emportante en las kulturas mesoamerikanas, endemas de ayudo en la medesina i la kosmo-visyon propia delos puevlos aborijinalos.

En el eskudo del Meksiko, el chumbero es parte emportante de la sembolojia dela heraldika, dos animales son ensima del chumbero i abasho ay pedazo de tierra o izla.

 Taxonomia 
Opuntia ficus-indica  fue deskrita primero por  Carlos Linneo en Species Plantarum, vol. 1, p. 468 en 1753 como Cactus ficus-indicaCarlos Linneo,Species Plantarum, vol. 1, p. 468, 1753 y atribuyida al djenero muevo Opuntia i  publikada en The Gardeners Dictionary, ed. 8, nº2, por Philip Miller en 1768.Philip Miller, The Gardeners Dictionary,ed. 8, nº2, 1768Opuntia ficus-indica en PlantList

Etimolojia
Opuntia: nombre djenériko ke proviene del grego uzado por Plinio el Viejo para una planta ke muchiguo alrededor de la sivdad de Opus en Gresia.en Nombres Botánikos

ficus-indica: kompuesto por ficus, la chumbera, i el epíteto neológico latino indica ke siynifica "de la India", entendido komo Indias Oksidentalas (West Indies). O sea, chumbera de la India.

Sinonimia
 Opuntia amyclaea Ten.
 Opuntia paraguayensis K.Schum.
 Opuntia vulgaris (Mill.) Gibbes
 Cactus opuntia (L.) Guss.
 Platyopuntia vulgaris (Mill.) F.Ritter 
 Cactus compressus (DC.) Kuntze ex Salisb. 
 Opuntia compressa (Salisb.) J.F.Macbr. 
  Opuntia maxima (Mill.) Salm-Dyck ex DC. 
 Platyopuntia cordobensis (Speg.) F.Ritter
 Opuntia tuna-blanca Speg.
 Cactus chinensis Roxb.
 Cactus elongatus Willd.
 Cactus ficus-indica L. (basónimo)
 Opuntia arcei Cárdenas
 Opuntia chinensis (Roxb.) K.Koch
 Opuntia cordobensis Speg.
 Opuntia vulgaris Mill.
var. decumana (Haw.) Speg.
 Cactus decumanus Willd.
 Opuntia decumana (Willd.) Haw.
var. gymnocarpa (F.A.C.Weber) Speg.
 Opuntia gymnocarpa F.A.C. WeberOpuntia ficus-indica en PlantList

Ver endemas
 Chumbo

Referensias

 Atamientos eksternos 

Kateggoría:Vikipedya:Artikolos kon grafia ladina
Kateggoría:Plantas
Kateggoría:Flora de Arjentina
Kateggoría:Flora de Bolivia
Kateggoría:Flora de Brasil
Kateggoría:Flora de Chile
Kateggoría:Flora de Ekvador
Kateggoría:Flora de El Salvador
Kateggoría:Flora de Estados Unidos
Kateggoría:Flora de Guatemala
Kateggoría:Flora de Honduras
Kateggoría:Flora de Kanada
Kateggoría:Flora de Kolombia
Kateggoría:Flora de Kosta Rika
Kateggoría:Flora de Kuba
Kateggoría:Flora de Meksiko
Kateggoría:Flora de Nikaragua
Kateggoría:Flora de Panama
Kateggoría:Flora de Paraguay
Kateggoría:Flora de Peru
Kateggoría:Flora de Uruguay
Kateggoría:Flora de Venezuela